उज्जैन। नगर निगम द्वारा बुधवार को आयोजित शिक्षक सम्मान समारोह महज खानापूर्ति बनकर रह गया है। कालिदास अकादमी संकुल हॉल में आयोजित कार्यक्रम में चंद भाजपा पार्षद, कार्यकर्ता व शिक्षा क्षेत्र से जुड़े लोग पहुंचे। लिहाजा तत्काल हॉल भरने स्वच्छता रैकिंग के लिए अनुबंधित एनजीओ के वॉलेंटियर, दशहरा मैदान मावि क्रमांक 2 के बच्चे बुलवाए, लेकिन फिर भी आधी से अधिक कुर्सियां खाली पड़ी रहीं। समारोह में 26 शिक्षकों का उत्कृष्ट कार्यों के लिए शॉल, श्रीफल व प्रशस्ति पत्र भेंट कर सम्मान किया गया। समारोह के नाम आला जनप्रनिधियों की मनमानी के चलते अधिकांश पार्षदों ने इससे किनारा कर लिया।